Здравейте. Моля за съвет към кого да се обърна. На 32 години съм. С баща ми не живеем под един покрив от 14 години. От малка сме било подложени на системен психически и физическо тормоз. Никога не се е грижил за мен, за което има много свидетели. През 2019 г официално се разведоха с майка ми по взаимно съгласие. Притежават общ недвижим имот, който е 50 на 50. Сега той изпраща писмо чрез адвокат си, в което иска да закупим неговия дял или щял да го дари на църквата. Подтекста е отново тормоз и изнудване. Моля за съвет мога ли на тази възраст, на която съм,със свидетели, да заведа граждански иск срещу този човек? Нямаме възможност да заплатим дяла му, какво да правя?




Дело срещу родител
==================

 

Здравейте,


не става ясно какво гражданско дело имате предвид да бъде инициирано срещу баща Ви. След като не можете да закупите неговата идеална част от апартамента, можете да му отговорите в посочения смисъл. За сключване на нотариален акт за дарение баща Ви няма необходимост да предлага собствената си идеална част от апартамента първо на съсобственика си, както вероятно е направил с въпросната покана. По-вероятно е да Ви е изпратил покана за получаване на съгласие по чл. 33 от Закона за собствеността, за да продаде собствената си идеална част на друго лице – несъсобственик, но следва адвокат да прегледа въпросната покана за точен и коректен отговор.


Поздрави,  

адв. Николина Митова  

тел. 0898 303092


